CELEX: 62013CN0451
Language: fi
Date: 2013-08-12 00:00:00
Title: Asia C-451/13: Ennakkoratkaisupyyntö, jonka Bundesgerichtshof (Saksa) on esittänyt 12.8.2013 — Gigaset AG v. SKW Stahl-Metallurgie GmbH ja SKW Stahl-Metallurgie Holding AG

23.11.2013   
            
            
               FI
            
            
               Euroopan unionin virallinen lehti
            
            
               C 344/41
            
         Ennakkoratkaisupyyntö, jonka Bundesgerichtshof (Saksa) on esittänyt 12.8.2013 — Gigaset AG v. SKW Stahl-Metallurgie GmbH ja SKW Stahl-Metallurgie Holding AG
   (Asia C-451/13)
   2013/C 344/71
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Gigaset AG
   
      Vastapuolet: SKW Stahl-Metallurgie GmbH ja SKW Stahl-Metallurgie Holding AG
   
      Ennakkoratkaisukysymykset
   
   
               1)
            
            
               Onko päätöksessä, jossa komissio määrää SEUT 101 artiklan rikkomisen perusteella sakon yhteisvastuullisesti usealle luonnolliselle henkilölle tai oikeushenkilölle, myös määrättävä tyhjentävästi siitä, missä suhteessa sakko on jaettava yksittäisten yhteisvelallisten kesken?
            
         
               2)
            
            
               Jos kysymykseen 1 vastataan myöntävästi:
               
                           a)
                        
                        
                           Onko komission päätöstä, jossa ei nimenomaisesti määrätä sakon jakautumisesta yhteisvelallisten keskinäisessä suhteessa, tulkittava siten, että kaikkien yhteisvelallisten on vastattava sakon samansuuruisesta osasta?
                        
                     
                           b)
                        
                        
                           Jos kysymykseen 2 a vastataan kieltävästi:
                           Voivatko jäsenvaltioiden tuomioistuimet korjata päätöksessä olevan aukon, joka syntyy, kun komissio ei määrää sakon jakautumisesta yhteisvelallisten keskinäisessä suhteessa, ilman että komission on tehtävä täydentävä päätös?
                        
                     
         
               3)
            
            
               Jos kysymykseen 1 vastataan kieltävästi tai kysymykseen 2 b vastataan myöntävästi: Säädetäänkö unionin oikeudessa siitä, miten sakko on jaettava yhteisvelallisten keskinäisessä suhteessa?
            
         
               4)
            
            
               Jos kysymykseen 1 tai kysymykseen 3 vastataan myöntävästi:
               Voiko yhteisvelallinen, joka on maksanut sakon kokonaan tai osittain, esittää takautumisvaatimuksia toisille yhteisvelallisille jo ennen kuin sakon määräämisestä tehdystä muutoksenhausta annettu ratkaisu on tullut lainvoimaiseksi?